Referat fra bestyrelsesmøde

Dato: Onsdag den 1.10.2024 kl. 17.30 – 19.30

Sted: Møllehusene hus 13 p stue

Deltagere:

|  | **Navn** | **deltager** | **afbud** |
| --- | --- | --- | --- |
| **Leder** | Per Olesen | x |  |
|  |  |  |  |
| **Medarbejder-repræsentant** | Anne-Mette Madsen | x |  |
| **Medarbejder-****suppleant** |  |  |  |
|  |  |  |  |
| **Forældre-****repræsentanter** | Camilla Husted Christensen(formand) | x |  |
|  | Thit Thygesen(næstformand) | x |  |
|  | Sabrina Bech Bartholin |  | x |
|  | Morten Juncher Lysdahlgaard | x |  |
|  | Lea Fløe Christensen  | x |  |
|  |  |  |  |
|  |  |  |  |
| **Suppleant** | Camilla Bækby Dahl | Barsel | x |
|  |  |  |  |
|  |  |  |  |

**Dagsorden:**

1. Valg af ordstyrer og referent
2. Godkendelse af dagsorden
3. Godkendelse/opfølgning af sidste referat
4. Orientering:
* Budget 25-28
* Tilbagetrækning af åbningstid
* Omstrukturering ressourcekorpset og PE
* Førstehjælp
* Nye IT systemer fra Esbjerg Kommune
* Vinterjakker
* Influenza vaccine
1. Budget og økonomi:
* Økonomi (Per har møde med Torben Lund fra LDD inden mødet– så der skulle være et opdateret budget/regnskab) så kan vi se hvad der er af u-forbrugte midler.
* Hvad skal evt. ubrugte midler bruges på.
1. Personale og Økonomi:
* Sidste nye ansættelser
1. Forældremødet med valg til bestyrelsen den 29. oktober kl. 19-21
* Hvem er på valg
* Helle Larsen, læringskonsulent fra Esbjerg Kommune, kommer og holder et oplæg.
1. Evt.

Ad.1

* Per referat – Camilla C ordstyrer

Ad. 2

* OK

Ad. 3

* OK

Ad. 4

* Besparelserne der blev gennemført for 24 bliver nu rullet tilbage for Dagtilbud, således, at vi skal retur til 52 timers åbningstid igen og de 800.000 der skulle spares samlet set – får ikke effekt. Det betyder, at vi skal ændre på åbningstiderne igen, rette hjemmesider, skrive nyhedsbreve til forældre og sætte nye skilte op igen. Vi foreslår at åbningstiden på baggrund af de sidst indsamlede data bliver man-torsdag 06.15-16.45 og fredag 06.15-16.15. Vi afventer mere information fra Esbjerg kommune omkring budget 25-28.
* Ressourcekorpset er omstruktureret som en del af besparelserne i Esbjerg kommune. Vi er ikke længere en del af Esbjerg kommunes ressourcekorps men har fået samme andele økonomi ud til at løse opgaven med børn med særlige behov som de kommunale institutioner. Det betyder at vi fra den 1. november 2024 har ansat vores egen ressourcepædagog. Vi har etableret visitationsregler og tildeling af hjælp og støtte. Dette for at sikre at børnene der måtte have et specielt behov i Møllehusene får hjælp hurtigst muligt. Visitationsreglerne afstemmes med vores nye ressourcepædagog efter 1. november.
* Vi har opnået 100% på vores førstehjælpscertifikat – nu skal vi i gang med de sidst ankomne ansatte så de også bliver certificeret.
* Esbjerg kommune skifter ESDH system fra Acadre til Workpoint – det betyder at vi endnu engang skal omstille os til nye arbejdsgange med det nye system. Vi regner med at vi ret hurtigt kommer i gang. Data overføres imellem den 4. oktober og den 7. oktober. EKansat(system til at oprette medarbejdere) ændres også. Per har deltaget i kursus. De mange ændringer betyder desværre, at vi får udvidet vores administrative arbejde i en periode indtil vi har lært systemerne at kende.
* Der er indkøbt vinterjakker til personalet. Jakkerne kan bruges på legepladsen i vinterperioden. (Lånejakker til vikarerne)
* Onsdag den 9. oktober kan personalet blive vaccineret mod influenza. Der er et tilbud vi har valgt at beholde – da ca. 75% af personalet benytter det.

Ad. 5

* Tirsdag eftermiddag den 1. oktober havde vi møde med økonomichefen fra LDD. Vi havde gennemgang og opfølgning på budget og regnskab for 2024. LDD har siden maj efterspurgt budgetopfølgning fra Esbjerg kommune, men det lader vente på sig. Vi har modtaget diverse mails omkring vores grundnormering og grundbudget, men mangler en rigtig budgetopdatering. LDD arbejder for sagen… Indtil videre laver vi et skyggebudget således, at vi sikrer institutionens økonomi mod alt for store udsving. Vi fik de faktuelle børnetal, lønsum indtil d.d. og forventet lønsum okt,nov, dec - tastet ind i regnearkene. Det betyder, at vi har et mindre-forbrug (overskud) vi skal have afviklet inden udgangen af 2024. Der skal dog tages hensyn til rest løntildeling fra Trepartsforhandlingerne, evt. tilbagebetaling ressourcemidler mv – men det vurderes som et godt og sundt regnskab.
* Forslag til aktiviteter og forbedringer (ideoplæg fra personale og bestyrelse): Udskiftning af bordbænkesæt på alle 3 legepladser, Legekøkkener på grupperne der endnu ikke har fået skiftet dem, Nye kasser til garderobe og legetøj på stuerne, udskiftning af telefoner og Ipads. DVS nye telefoner og farvel til Ipads (lov om skærmtid), Markise ved hus 9, App mindfulness og velfærd, Opgradering af legepladsen generelt vedligehold, flere ture ud af huset, Underholdning evt Musikhuset, Hatteteater, Gjesing gymnastiksal, Massage(fys) tilbud til personalet, Opdatering af p stuer, fællesarrangement med bestyrelsen.

Ad. 6

* Vi har fået ansat ressourcepædagog 1.11.2024
* Vi har fået ansat en vuggestuepædagog Ingrid til Løvestuen og en pædagogisk assistent Marie – hus 9, ligeledes fra den 1.11.2024
* Da vi har god økonomi, forsøger vi at få dækket så meget som muligt med vikarer indtil årsskiftet

Ad. 7

* Valg til forældremødet 29.10.2024 (generalforsamling) – vi har fået afbud fra den pædagogiske konsulent der skulle have holdt et oplæg om aftenen. Får vi ikke fundet erstatning så holder vi stuemøder for alle grupper i klasselokalerne ved A salen. Salen på Vita skolen er booket. Indkaldelse til forældremødet skal senest ud den 14 oktober.
* På Valg: Camilla C (formand) genopstiller ikke (barn stopper)
* På valg: Lea – bestyrelsesmedlem – genopstiller for 2 år
* På valg: Camilla B – genopstiller for 2 år
* Sabrina blev på valgt til ”Bestyrelsesvalgt medlem” for en 2 årig periode jf § 4 stk 1 A) i vedtægterne.
* Der skal derfor på generalforsamlingen vælges 2 bestyrelsesmedlemmer for en 2 årig periode og 2 suppleanter for en 1 årig periode.
* Thit (næstformand) – ikke på valg
* Morten – ikke på valg
* Sabrina – ikke på valg

Ad. 8

* Vi havde en åben diskussion, omkring børn med særlige behov og det vigtige i gode relationer i børnegrupperne.

Referat Per Olesen

Daginstitutionsleder på vegne af

Camilla Husted Christensen

Bestyrelsesformand